Vrou in hof vir sakeman se moord | Maroela Media
Hennie en Martie Kruger. Foto: Facebook.
Volgens brig. Selvy Mohlala, 'n polisiewoordvoerder, besit die egpaar hul eie onderneming, Kruger Makelaars. Die kantoor is naby aan hul huis geleë.
Hennie, in sy laat 50's, was 'n bekende sakeman in die dorp.
Martie en Hennie was omstreeks 16:00 by hul huis toe hulle glo in 'n woordewisseling betrokke geraak het. "Dit is in hierdie stadium onduidelik waaroor die egpaar baklei het," het Mohlala gesê.
Die bure het glo 'n skoot gehoor waarna hulle Martie die huis sien verlaat het met twee vuurwapens in haar hande. Hulle het die polisie ontbied.
Die polisie het Hennie in 'n plas bloed in die huis aangetref. Hy is op die toneel dood verklaar.
"Martie is dadelik in hegtenis geneem en van moord aangekla," het Mohlala verduidelik. Volgens hom is Martie op borgtog van R5 000 vrygelaat op die voorwaarde dat sy haar paspoort inhandig. Haar saak is tot 9 Junie uitgestel, en gaan in die rondgaande hof in Malelane voorkom.
Oscar Pistorius-moordverhoor: Staat bring aansoek vir waarneming
Kleinhoewe-aanval: Bejaarde vrou sterk aan
Daar moes iets drasties gebeur het, n mens skiet nie vir die lekker nie
Ek stem, maak nie saak of jy n vrou of man of kind is nie, moord bly moord. Net snaaks hoe baie vroue "los" kom as hulle moord pleeg. Nie nou so lank terug nie was daar n geval in Middelburg MP, wat die vrou haar man laat vermoor het. Ek persoonlik het nog niks verder gehoor wat daar gebeur het nie, maar laas toe ek gehoor het is sy ook op borgtog. Blykbaar het sy ook rede gehad. Nou wonder ek so by my self, as Reeva nou vir Oscar geskiet het? Dan het sy vry los gekom. Want… Lees meer »